
NARVA LINNAVALITSUS

K O R R A L D U S
Narva
15.06.2016. a nr 734 - k

Riigihanke „Narva (A.Puškini tn 8) kultuurimaja „Rugodiv“ sisustuse ostmine”
avatud hankemenetluse korraldamine
1. Asjaolud ja menetluse käik
1.1. Narva linna 2016. aasta eelarve kohaselt on Narva (A.Puškini tn 8) kultuurimaja „Rugodiv“ renoveerimiseks ette nähtud rahalised vahendid kogusummas 2 615 340,00 eurot (koos käibemaksuga).

1.2. Narva kultuurimaja „Rugodiv“ renoveerimise projekti raames on OÜ Zoroaster (rg-kood 11001126) poolt tehtud A.Puškini tn 8 kultuurimaja siseruumide osalise rekonstrueerimise projekt (töö nr. 08092015/PP) ning Puškini tn 8 kultuurimaja vaatesaali rekonstrueerimise projekt (töö nr. 21092015/PP).
1.3. Narva Kultuurimaja „Rugodiv“ vaatesaali rekonstrueerimiseks ja siseruumide osaliseks rekonstrueerimiseks on läbi viidud avatud hankemenetlus (viitenumber 172312), mille tulemused on kinnitatud Narva Linnavalitsuse 09.05.2016 korraldusega nr 587 - k.
1.4. Narva Kultuurimaja „Rugodiv“ sisustuse hankimiseks riigihanke ettevalmistamiseks ja korraldamiseks viidi läbi veebilehehange „Projektide „A. Puškini tn 8 kultuurimaja Rugodiv vaatesaali rekonstrueerimine“ ja „A. Puškini tn 8 kultuurimaja Rugodiv siseruumide osaline rekonstrueerimine“ raames riigihangete ettevalmistamise ja korraldamise teenuse osutamine“ (29.02.2016 hanketeade nr 6), mille tulemusena on Narva Linnavalitsuse Arhitektuuri- ja Linnaplaneerimise Ameti ja Tallinna Linnaehituse AS-i (rg-kood 10307171) vahel sõlmitud teenuse osutamise leping. Nimetatud lepingu kohaselt on Tallinna Linnaehituse AS-i volitatud esindajaks teenuse osutamisel Merike Õunamägi (isikukood 45704090302).
1.5. Riigihangete seaduse § 20 kohaselt arvutatud riigihanke „Narva (A.Puškini tn 8) kultuurimaja „Rugodiv“ sisustuse ostmine” eeldatav maksumus on määratud u 380 000,00 eurot (käibemaksuta). Lähtudes riigihanke eeldatava maksumuse suurusest ja RHS §-ga 15 sätestatud riigihangete piirmäärast, on ette valmistatud hankedokumendid riigihanke „Narva (A.Puškini tn 8) kultuurimaja „Rugodiv“ sisustuse ostmine” avatud hankemenetluse läbiviimiseks.
1.6. Narva Linnavalitsuse 08.03.2006 määruse nr 298 „Riigihangete läbiviimise reglement“ kohaselt on riigihanke konkursikomisjoni esimehele esitatud riigihanke „Narva (A.Puškini tn 8) kultuurimaja „Rugodiv“ sisustuse ostmine” väljakuulutamise taotlus koos hankedokumentidega. Esitatud hankedokumendid, riigihanke tingimused ja pakkumuste hindamise kriteeriumid on riigihanke konkursikomisjoni esimehe poolt kontrollitud ja kooskõlastatud.

2. Õiguslikud alused

2.1. Haldusmenetluse seaduse § 2 lõike 2 alusel ei kohaldu riigihankemenetlusele haldusmenetluse seaduse sätted.

2.2. Riigihangete seaduse § 10 lõike 1 punkti 2 kohaselt on kohustatud RHS-s sätestatud korda järgima kohaliku omavalitsuse üksus, kohaliku omavalitsuse asutus või kohalike omavalitsuste ühendus.

2.3. Lähtudes Narva Linnavalitsuse 08.03.2006 määruse nr 298 „Riigihangete läbiviimise reglement“ §-st 6 algatatakse riigihanke pakkumismenetlus ning pakkumismenetluse liik ja riigihanke eest vastutav isik määratakse Narva Linnavalitsuse korralduse või Narva Linnavolikogu otsusega. 

2.4. Vastavalt riigihangete seaduse § 15 lõike 1 punktile 2, 2008. aastal ja hiljem alustatud riigihangete puhul riigihanke hankemenetluse korraldamise kohustuse maksumuse piirmäär (riigihangete seaduse tähenduses) asjade ja teenuste hankelepingu korral on 40 000 eurot.
3.
Otsus

3.1. Alustada Narva Linnavalitsuse Arhitektuuri- ja Linnaplaneerimise Ametil avatud hankemenetlusega riigihanget „Narva (A.Puškini tn 8) kultuurimaja „Rugodiv“ sisustuse ostmine“ hanketeate avaldamisega Narva linna veebilehel ja Riigihangete registris.

3.2. Määrata riigihanke „Narva (A.Puškini tn 8) kultuurimaja „Rugodiv“ sisustuse ostmine“ eest vastutavaks isikuks Narva Linnavalitsuse Arhitektuuri- ja Linnaplaneerimise Ameti Linnamajandusosakonna kommunaalteenistuse ehitusspetsialist Aleksandr Artemjev või teda asendav ametnik.
3.3. Kinnitada avatud hankemenetlusega riigihanke „Narva (A.Puškini tn 8) kultuurimaja „Rugodiv“ sisustuse ostmine“ hankedokumendid (lisatud).
3.4. Volitada Narva Linnavalitsuse Arhitektuuri- ja Linnaplaneerimise Ametit sõlmima edukaks tunnistatud pakkumuse esitanud pakkujaga hankelepingut.
4. 
Rakendussätted

4.1. Korraldus jõustub seaduses sätestatud korras.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.
Tarmo Tammiste





Ants Liimets
Linnapea






Linnasekretär 
PAGE  
1 (2)


